Tänases saates:
Ettevalmistus võimalikuks sõjaks.
Venemaa kogub vägesid Ukraina piirile,
USA kutsub Venemaad üles antud piirilt taganema.
Ukrainlased seevastu valmistuvad invasiooniks.
Hiinale esitatakse üleskutseid järele mõtlemiseks.
Mitmed lääneriigid seisavad Xinjangi tagakiusatud moslemite eest,
mis mõjutab ka Hiina taliolümpiat.
Haiti jõuk vabastas veel kolm USA misjonäri.
12 neist on siiani vangistuses.
Kuidas mõjutab olukord Haitis töötavaid kristlasi?
KRISTLIKU MAAILMA UUDISED
Tere tulemast saatesse "Kristliku maailma uudised".
Kas Venemaa tungib Ukrainasse ja kuidas reageerib USA?
USA president Joe Bideni ja Venemaa president Putini
arvamused lähevad lahku pärast 2-tunnist kriisikõnelust.
Venemaa koondas 100 000 sõdurit Ukraina piirile, lisaks relvastus,
mis tekitab muret võimalikust invasioonist.
Pärast USA üleskutset väljendas president Biden nende seisukohta.
President ütles Putinile, et kui Venemaa tungib Ukrainasse,
vastab USA ja selle Euroopa liitlased tugevate majandusmeetmetega.
Varustame ukrainlaseid lisanduvate kaitsevahenditega
ning üle selle, mida oleme neile siiani andnud.
President rõhutas Putinile,
et teine võimalus on de-eskalatsioon ja diplomaatia.
Ühe Venemaa ametniku sõnul
on sõdurid Venemaa territooriumil ega ähvarda kedagi.
USA luureagentuur hoiatas Venemaad,
et valmistub tuleval aastal rünnakuks 175 000 sõduriga.
Minuga on saates Sergey Rakhuba.
Ta on organisatsiooni Mission Eurasia president.
Teenistus õpetab välja kirikujuhte
Venemaal, Ukrainas ja muudes endistes nõukogude liiduriikides.
Sergey, tänan, et oled taas saates.
Oled ühenduses Ida-Ukraina eesliini kirikujuhtidega.
Räägi kiirelt, milline on hetkel sealne õhkkond.
Tänan väga, George.
Täna hommikul kõnelesin me meeskondadega Ida-Ukrainas.
Kohalikud on mures,
kuna sõjaoht puudutab taas nende territooriumit.
Venemaa tungis Ukraina idaossa seitse aastat tagasi 2014. a.
Meilt küsiti, miks oleme nii mures.
Seepärast, et sõda kestis viimased seitse aastat.
Ajuti olukord eskaleerub ja seise on erinevaid.
Nüüd avaldab Putin palju enam survet.
Usutakse, et sellega soovitakse panna pigem USAd proovile,
justkui näidata jõudu.
Kohalikud tunnevad muret sõja katastroofiliste mõõtude osas,
kui rääkida humanitaarkriisist.
Riigis on ka kaks miljonit põgenikku,
keda peab antud paigast sisemaale ümber paigutama.
Rahas on väga mures,
et tekib enam destabiliseerimist, majandussurvet ja probleeme.
Palutakse, et maailma kristlik kogukond
palvetaks jätkuvalt Ukraina ja selle territooriumi elanike eest.
Sergey, mis võib juhtuda kirikute ja kohalikega Venemaa sissetungil?
Oletame, kuigi loodan, et see ei juhtu.
Loodame, et Venemaa ei liigu täismahus Ukrainasse.
Praegusel Venemaa administratsioonil on tavaks
destabiliseerida separatistide alasid nagu näiteks Ida-Ukrainas.
Oletame, et Venemaa otsustab sisse tungida.
Ma ei suudaks ette kujutada
suuremat majanduskatastroofi, mis tuleks ühele riigile.
Mida teeb kirik?
Teada on, et kirik reageerib esimesena
ning teeme vahetut koostööd riigi kirikuga.
Eelmise kriisi ajal oli kirik eesliinil, aitamas kannatajaid,
pakkudes süüa ja peavarju ning vaimset nõustamist.
Seda teeb kirik.
Ukraina kirik on treenitud
ning loodame ja palvetame, et halvim ei juhtuks.
Kui see juhtub, on kirik valmis.
Ukraina kirik vajab palveid
ja finantstoetust, kui teenivad vajaduses olevaid pagulasi.
Selline on mu seisukoht, mis võib seal juhtuda.
Sergey, te ühingu meeskond ja kohalikud koostööpartnerid
on pakkunud seitsme aasta jooksul abi,
rajades tehase leiva küpsetamiseks ja tehes muud tööd eesliinil.
Räägi lähemalt, kuidas olete seitsme aasta jooksul aidanud
ning kuidas saaksid vaatajad teid aidata.
Mission Eurasia on kohapeal.
Meil on hea ja lähedane side
või suhe riikliku kiriku ja kohalike kirikutega antud regioonis.
Püüame vahendada eri strateegiaid,
näiteks kuidas töötada kriisiajal suure personaliga.
Treenisime kirikut.
Koolitasime välja suure hulga vabatahtlikke ja nõustajaid,
kes teevad tööd sealsete kannatavate perekondadega.
Jagasime tuhandeid toidupakke ja rajasime pagarikoja nagu mainisid,
et saaksime anda leiba neile, kes on vajaduses antud piirkonnas.
Sel korral satub see jõuluajale.
Kas kujutad ette lapsi hävitatud aladel, eesrinde alal?
Valmistame 35 000 jõulukinki lastele ja vaestele peredele.
Nimetame seda lootuse projektiks,
millega aitame inimesi, kes on jõuludel puuduses.
Igas karbis on üks Piibel ukraina ja vene keeles.
Olen seda isiklikult näinud.
Sergey, suur aitäh, et tulid saatesse.
Jätkame kindlasti palvetamist Ukraina ja Venemaa eest üle piiri.
Tänan, et tulite saatesse.
Suur aitäh, George. Tore oli rääkida.
Palun.
USA ja Hiina suhted on pingelised pärast Valge Maja teadet
diplomaatilisest boikotist 2022. a taliolümpiale Hiinas.
USA diplomaatiline esindus peab neid mänge äriks nagu tavaliselt
keset Hiina inimõiguste rikkumisi ja toime pandud jõhkrusi Xinjangis.
Me ei saa seda toetada.
Hiina Välisministeeriumi pressiesindaja nimetas USA boikotti provokatsiooniks
ja ähvardas vastata karmide meetmetega.
Ühendkuningriigid, Kanada, Austraalia
ja teised ei saada oma ametnikke taliolümpiale Hiinas
Xinjangi provintsis toime pandud jõhkruste tõttu uiguuride vastu.
Käesolevalt on üle miljoni uiguuri vangilaagrites
ja Hiinat süüdistatakse uiguuride genotsiidis.
Teateid Myanmarist ehk Birmast, kus toimub suur tagasiminek
pärast möödunud aasta veebruari sõjaväelist riigipööret.
Myanmar vangistas demokraatia ikooni
ja Nobeli preemia võitja Aung San Suu Kyi.
CBNi korrespondent Lucille Talusan raporteerib,
et demokraatia- ja usuvabadused on Myanmaris löögi all.
Päev enne kohtuotsust Myanmari tagandatud Aung San Suu Kyi osas
rammis sõjaväeveok noori protestijaid, tappes viis ja vigastades teisi.
Protestijad nõudsid vabastust
Aung San Suu Kyile ja teistele valitud juhtidele,
kes arreteeriti veebruaris, kui sõjavägi haaras riigis võimu.
76aastane Aung San Suu Kyile määrati kaheaastane vangistus
rahva õhutamises ja Covid-19 korralduste rikkumises.
Talle on edastatud ka teisi süüdistusi,
mille alusel võib ta veeta ülejäänud elu vanglas.
Myanmari vanempastor teatas CBNile, et kohalik kirik teeb varjatult tööd.
Ta palus julgeolekukaalutlustel varjata ta isiku.
Emotsionaalselt oleme kurvad, kuid kristlastena võitleme palves
ja isegi kui me ei kasuta vägivalda, avaldame selle osas meelt.
Peame kandma hoolt vaeste ja inimeste eest enda ümber.
Kaitseme neid sõjaväe tegevuse eest.
Nemad rõhuvad, me aitame.
Vägivald levib ja tsiviilisikud kaitsevad end sõjaväe jõhkruse eest.
Ühes linnas lasti raporti kohaselt
maha 11 inimest, sh lapsed ja nende kehad põletati
kättemaksuks partisanide armee rünnakule sõjaväe vastu.
Tšini osariigis, kus 90% elanikkonnast on kristlased,
põletas sõjavägi maha üle 420 maja ja seal hulgas viis kristlaste kirikut.
Seda tehakse tahtlikult.
Linnas oli ka budistide pühapaiku, kuid neid ei puudutatud,
samas kui kristlaste kirikud põletati maatasa.
Pastori sõnul kehtib Myanmaris usuvabadus, kuid see on piiratud.
Seaduse alusel ei või ühte kohta koguneda enam kui viis inimest.
Kui kristlasi soovitakse arreteerida, võib kasutada seda seadust.
Kuidas peaks Kristuse ihu maailmas palvetama Myanmari pärast?
Palun palvetage, et kristlased seisaksid oma usu eest,
et isegi kui Myanmaris on üks raskeim periood,
säraksime sel ajal kui Jumala tähed.
Lucille Talusan CBN Newsile
Tänan, Lucille.
Haitis vabastati järgmised kolm misjonäri.
Jätkuv kriis mõjub halvavalt kohalikele kristlikele teenistustele.
Kuidas mõjutab see puuduses olijaid?
Võid kogeda just praegu Jumala taevast kuningriiki.
CBN esitleb saadet "The Nearness of Heaven".
Räägime inimestest, kes käisid taevas
ja kogesid Jumala riiki.
Ta lasi mul seda kõike kogeda.
Seal on enam armastust, kui võiksid ette kujutada.
Uus CBNi õpetuses avastad,
mida on Piiblis kirjutatud taeva ja elu kohta igavikus,
kuidas olla kindel, et taevas on su tulevane kodu,
kuidas Jumala ligiolu otsimine rahuldab su südame igatsusi
ning valmistab sind eesolevaks ja kuidas kogeda Jumala riiki praegu.
Koged rahu, rõõmu ja elu selle kogu täiuses.
Ekraanil lisainfo haaravast uuest õpetusest CBNilt.
Toitumine,
treening, vajalikud õlid,
kaalukaotus ja palju muud.
Tervislik eluviis Lorie Johnsoniga.
Räägi, mis selles on.
Ühine CBNi tervisereporteri Lorie Johnsoniga,
et saada terviseekspertidelt kõige aktuaalseimaid nõuandeid.
See on tähelepanuväärne!
Uuri, mida on sinul vaja, et elada tervislikumalt.
Lisainfo ekraanil.
Olen Efrem Graham saatest "Studio 5".
Avasta minuga muusika-, spordi-, tele- ja filmimaailma.
Ryan Coogler oli režissöör.
Teadsin, et sellest tuleb midagi erilist.
Kohtume artistidega meelelahutuses
ning uurime popkultuuri ja usu vahelist seost.
Küsisin pastorilt, kas peaksin olema jutlustaja.
"Ei, sul on juba kantsel."
Lisainfo www.cbn.com
Tere tulemast tagasi.
Haiti jõuk vabastas järgmised kolm USA misjonäri,
kümmekond on siiani vangistuses.
Intsident sai alguse, kui 16. oktoobril
rööviti 17 misjonäri pärast Haiti orbudekodu külastust.
Noorim röövimise hetkel oli kõigest kaheksa kuud vana.
Inimröövi taga on väidetavalt kurikuulus tänavajõuk 400 Mawozo,
kes nõuab iga ohvri tagastamise eest miljon dollarit.
Möödunud kuul vabastati kaks misjonäri.
Jõuguvägivald kasvab Haitis, mistõttu käskis USA saatkond
kõigil ameeriklastest misjonäridel turvalisuse tagamiseks lahkuda riigist.
USA kirikuühingute sihtimine alarmeeris teisi misjonäre,
kes on tänulikud, et jõudsid ohutult kodumaale.
Nad räägivad elust Haitis.
Cahel kuulsime me majast laske.
Arvame, et see on seotud 400 Mawozo tänavajõuguga,
kes röövis nimetatud anabaptistide rühma.
Praegu on Haitis vähe misjonäre.
Paar plaanib ohu taandudes naasta Haitisse.
Nad paluvad, et inimesed palvetaksid järelejäänud vangide
ohutuks vabastamiseks, samuti ka jõuguliikmete eest.
Doug Isch on teenistuse Loving Shepherd president,
mis aitab lapsi eri riikides, seal hulgas Haitis.
Doug, tere tulemast saatesse.
Räägi lähemalt su teenistusest ja tööst Haitis.
2006. a saati aitame Haiti orbudel
ja riskigrupi lastel leida Jumalast antud potentsiaali,
et nad saaksid mõjutada Kristusega oma riiki.
Teeme seda lootuse kodudega,
kus ema ja isa kasvatavad üles 12 poissi
ning aitavad neil leida enda täieliku potentsiaali.
Doug, kuidas on hiljutine misjonäride röövimine
ja teised kuriteod Haitis mõjutanud teie tööd?
Kahjuks on sellest saanud järjepidev muster lähiaastatel.
Õigusriik ja demokraatlikud institutsioonid on rünnaku all
ja jõukude inimröövid on üks selle tulem.
Hetkel levib hirm ja püütakse valitseda demokraatlikult valitud ametniketa.
Jõugud kasutavad kaost
ning hiljuti tekkinud probleeme nagu atentaat presidendile juulis
ja augusti maavärin Edela-Haitis, mis on ka meie tööpiirkond.
Valitsusvaakum kujundas õhkkonna, kus levib hirm ja jõugud õitsevad
ning inimeste röövimine on osa sellest.
Muude terroriaktidega hoitakse populatsiooni kontrolli ja hirmu all.
Mis juhtub kõigi nende lastega?
Haitis on nii palju misjonäre ja orbe.
Mis juhtub kõikide lastega, kui kristlikud teenistused lahkuvad?
Pole kahtlustki, et ealeski
ei ole vajadus olnud suurem ega olukord keerulisem.
See on kui kivi südamel.
Üks, mida oleme teinud ja mida on teinud teised teenistused
on et mitu aastat tagasi loobusime kasutamast USA misjonäre
just taoliste intsidentide tõttu, mis muudab töö keerukamaks.
Meil on Haitis pühendunud kristlik juhtkonna tiim,
mis teeb tööd, olenemata, kas ameeriklasi on või mitte.
Lahenduseks oleks leida organisatsioonid,
kes saaksid aidata haavatavaid lapsi ja orbe,
kuna tööks kasutatakse kohalikku personali ja juhtkonda Haitis.
Palvetame kindlasti seda.
Doug, mis peaks juhtuma,
et su teenistus saaks jätkata oma tavategevust?
Suurimaks probleemiks on jõugud,
kes kontrollivad strateegilisi punkte Port-au-Princes.
Isegi kui me töö on sellest väljaspool,
on raskendatud kaupade ja inimeste liikumine,
kuna jõugud kontrollivad antud strateegilist piirkonda.
Seega kaupade voo küsimus Dominikaani Vabariigist
või sadamatest, kust vahendatakse USA kaupu,
on tõsine probleem ja raskendab kaupade tarnet.
Tavaliselt saadame aastas 3-5 laevakonteinerit kaupu,
kuid praegu ei saada me midagi.
Me võime aidata on hetkel piiratud.
Samuti oleme kaasatud majade taastamisse
pärast maavärinat Edela-Haitis, põhimõtteliselt me tagaaias.
Teeme tööd, kuid tempo on aeglane.
Loodame ja palvetame, et rahvusvaheline kogukond
suudab tuua sellesse riiki teatava rahu ja stabiilsuse.
Kuulen üha teateid Haiti elavast ja imelisest kirikust
ning me vennad ja õed töötavad äärmiselt rasketes olukordades,
et levitada evangeeliumi ja varustada vajaduses olijaid.
Peame neid tõeliselt aitama.
Tänan, et mainisid seda,
kuna see on tõeline lootus ning palvetame kindlasti
Haiti koguduse eest ja haavatavate laste eest.
Doug Isch teenistusest Loving Shepherd Ministries.
Jumal õnnistagu sind ja aitäh sinu teadete eest. - Tänan.
Pärast pausi.
Teame, et ees on jõuluaeg on ees,
kui näed päästearmeed oma kellasid helistamas.
Miks süüdistatakse 120 aastast teenistust diskrimineerimises?
Kuuleme nende vastust pärast seda.
Organisatsiooni Orphans Promise eesmärk
on armastada ja teenida riskigruppi kuuluvaid lapsi.
Aitame hoida peresid koos ning loome võimalusi
tugevateks ja jätkusuutlikeks kogukondadeks üle maailma.
Töötame enam kui 60 riigis ja sinu abiga võime teha isegi enam.
Aafrikas on üks vana õpetussõna armastuse kohta:
"Kui tahad joosta kiirelt, jookse üksi
aga kui tahad joosta kaugele, jookse koos."
Organisatsioonis Orphans Promise tahame joosta kaugele,
et puudutada võimalikult paljude orbude ja haavatavate laste elu.
Me ei taha minna üksi vaid tahame maailma muuta.
Ühe lapse, ühe pere ja ühe kogukonna haaval.
Kas ühineksid meiega?
Tänan, et vaatate.
Aktuaalsed uudised.
Eksklusiivsed lood ja saated.
Usaldusväärsed uudised.
Toome teieni maailmas toimuva ja räägime, mille eest palvetada.
Tõde on oluline.
Lisainfo ekraanil.
Mida tähendab Jeesuse ütlus, et taevane riik on teis või teie keskel?
Jumala riik on lähedal,
seega võid sõna otseses mõttes välja sirutada ja sellest haarata.
Jumala ligiolu on su lähedal, kui oled päästetud ja kristlane.
Jeesus elab su südames.
Jumala riik on teie keskel.
Jumala riik on lähedal.
Lisainfo ekraanil.
Tere tulemast tagasi.
Kanada kirikujuhid
ja transseksuaalsete laste vanemad on mures uue seaduse osas,
mis keelustab homoseksuaalide ümberkasvatuse teraapia.
Mõlemate sõnul ületab seadus piiri,
kui keelustab sundravi ja piirab võimalust
anda soovitusi või saada arstiabi või nõustamist.
Kanada vanemate rühma The Canadian Gender Report sõnul
külmutab seadus sõnavabaduse meditsiini asjatundjate osas,
kes soovitavad transsooliste ravi.
Hoiatuses seisab: "Oht vangistuse ees
piirab tõsiselt noorte kanadalaste ja nende vanemate valikuvõimalusi."
Rühm Free to Care, kes toetab kõiki isikuid LGBTQ liikumises,
teatas, et seadus piirab valikuvõimalusi.
Otsustasin tsölibaadi kasuks, hoolimata samasoo armastusele,
samuti olen otsinud kristlikelt nõustajatelt toetust.
Antud eelnõue takistaks mul saada vastavat nõustamist
ning takistaks kristlastel pakkuda antud abi.
Rühm Free to Care uuel kodulehel pakutakse abi ka neile,
kes soovivad loobuda homoseksuaalsusest.
Ruba sõnul rikub antud koduleht uut seadust,
mistõttu võivad nad sattuda kohtusse või isegi vangi.
Lisainfot teemast me kodulehel www.cbnnews.com.
USAs püüab Päästearmee lüüa jõulukampaaniaga õhk puhtaks.
Päästearmee vastas süüdistusele,
et selle väljaõppe käsikirjades on rassilist diskrimineerimist.
Rühm eitas aasta alguses süüdistusi kriitilises rassiteoorias.
Eksklusiivses intervjuus CBN Newsiga
teatas volinik Kenneth Hodder, et missioon püsib sama, mis alati.
Päästearmee on sama,
mida teatakse selle loomisest 156 aastat tagasi.
Me ei toeta ühtki muud teooriat ega filosoofiat peale Piibli.
Päästearmee missiooniks
on kuulutada evangeeliumi Jeesusest Kristusest
ja täita diskrimineerimiseta Tema nimel inimlikke vajadusi.
Hodder lisas, et Päästearmee ei võta seisukohta
kriitilises rassiteoorias või muudes sotsiaalteooriates,
kuna sellele teele astudes on võimatu end tagasi hoida.
Pärast pausi teeme pilguheidu Iisraeli.
Otse Washingtonist..
Tere tulemast saatesse "Faith Nation".
Otsekohesed lood, intervjuud ja analüüsid ajakirjanikelt.
David Brody, John Jessup, Jenna Browder, Eric Philips.
Toovad teieni olulised poliituudised.
Regulatsioonid energiatööstusele
käivitavad riigi majanduses dramaatilise ahelreaktsiooni.
Usaldusväärsed uudised.
Oleme pühendunud, et kaitsta kõige nõrgemaid ja haavatavamaid.
Lisainfo ekraanil.
Võid kogeda just praegu Jumala taevast kuningriiki.
CBN esitleb "The Nearness of Heaven".
Räägime inimestest, kes käisid taevas
ja kes kogesid Jumala taevast riiki.
Ta lasi mul seda kõike kogeda.
Seal on enam armastust, kui võiksid ette kujutada.
Uus CBNi õpetuses avastad,
mida on Piiblis kirjutatud taeva ja elu kohta igavikus,
kuidas olla kindel, et taevas on su tulevane kodu,
kuidas Jumala ligiolu otsimine rahuldab su südame igatsust
ning valmistab sind eesolevaks ja kuidas kogeda Jumala riiki praegu.
Koged rahu, rõõmu ja elu selle kogu täiuses.
Ekraanil lisainfo haaravast uuest õpetusest CBNilt.
Ajal, kui maailm jälgib kõrvalt.
Lähis-Ida on sügavas diplomaatilises sõjakeerises.
Saade "Jerusalem Dateline".
Iisraeli arheoloogid räägivad avastusest,
mis võib muuta üldsuse seisukohta Templimäe osas.
Ühine CBNi büroojuhi Chris Mitchelliga
ning saad piibelliku vaate maailma kujundanud sündmustest.
Kõik, mis saab alguse Iisraelist, laieneb mujale.
Saade "Jerusalem Dateline"
Ei ole just igapäevane, et laps komistab 2000 a vanuse leiu otsa.
Iisraelis on see palju tavapärasem.
Ilma naljata. Emily Jones edastab meile selle ja teised lood.
Tere tulemast saatesse "Inside Israel",
kus edastame uudiseid Iisraelist ja Lähis-Idast.
Kristuse sünnilinn tähistab jõule.
Petlemm tähistab jõule,
süüdates Manger Square väljakul massiivse jõulukuuse.
Esinejad edastasid piibliloo läbi tantsu ja laulu
ning külastajad said võimaluse käia jõuluturul.
Pärast pandeemiat on väga oluline,
et inimesed saavad naasta normaalsesse ellu ja nautida pühi.
Petlemma majandus sai pandeemiast kõva löögi
ning soovib järgmisel aastal võtta vastu enam palverändureid.
Hannuka on eriline valguspüha,
millega tähistatakse juutide võitu Kreeka rõhumise üle.
Iisraeli arheoloogide sõnul
avastasid nad Laakise iidsest linnast tõestusmaterjali hannuka loole.
Arheoloogide sõnul võitsid siin
juudi mässajad, makkabid Kreeka armee üle 2000 a tagasi.
Kreeklased kasutasid hästi kindlustatud ehitisi,
et peatada juudi mässajad, kuid neid ei saatnud edu.
Avastasime ka hävitatud kihi, millest leidsime sadu artefakte,
sh 2. saj. pKr pärit keraamikat, münte ja relvi.
Makkabid alistasid kreeklased,
vallutasid tagasi Jeruusalemma ja pühendasid templi Jumalale.
Tuhandeid aastaid on juudid,
ja ka Jeesus ise, tähistanud seda võitu hannukal,
süüdates menoraa ja nautides traditsionaalseid toite.
Lõbus pereaeg päädis märgilise arheoloogilise avastusega
11aastase tüdruku poolt Iisraelis.
Arheoloogide kohaselt
võis see münt olla vermitud 2000 a tagasi Jeruusalemmas.
11a Liel leidis mündi, kui sõelus Taaveti linnast toodud pinnast
pere ühisel arheoloogilisel ettevõtmisel.
Olen nii põnevil, et leidsin mündi 2000 a hiljem.
Mündil on märge, mis viitab ülempreestri peakorterile
ja selle kõrval on sõnad Püha Jeruusalemm.
Asjatundjate kohaselt
võib münt olla vermitud templis töötavate preestrite poolt 67-68 pKr.
See on haruldane münt, mida kasutati arvatavasti kaubanduses
enne kui roomlased hävitasid teise juudi templi.
Tänan, et vaatasite saadet.
Teisi lugusid saate lugeda www.cbnnews.com
Annan sõna tagasi.
Tänan, Emily.
Selleks korraks uudistest kõik.
Kohtumiseni järgmisel nädalal ja Jumal õnnistagu teid.
Tõlge: Mailis Lepp